Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 306/12/5511	Žilina, 21.3.2014
EEČ : 2-43-146-2014

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov a výtržníctvo podľa § 202 odsek 1 Trestného zákona číslo 140/1961 Zbierky zákonov spáchané v spolupáchateľstve podľa § 9 odsek 2 Trestného zákona číslo 140/1961 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Spoločne s XXXXX, XXXXX, XXXXX a XXXXX dňa 24.07.2004 v čase asi o 00:30 hod. na chodbe pri výčape v Kultúrnom dome v obci Nesluša, okr. Kysucké Nové Mesto, počas konania verejnej diskotéky fyzicky napadli XXXXX a to takým spôsobom, že ho obkolesili a päsťami ho udierali približne 10 až 15 minút do oblasti hlavy a tváre, čím svojim konaním XXXXX spôsobili zranenia s dobou liečenia 10 dní. 

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením policajného orgánu OR PZ, OSV, Čadca sp. zn. ČVS:ORP-2403/2-OSV-CA-2004 zo dňa 18.10.2004 bolo podľa § 160 ods. 1 Tr. por. č. 141/1961 Zb. začaté trestné stíhanie a uznesením vyšetrovateľa OR PZ, ÚJKP, OVK, Čadca sp. zn. ČVS:ORP-399/OVK-CA-2004 zo dňa 30.11.2004 bolo podľa § 163 ods. 1 Tr. por. č. 141/1961 Zb. vznesené obvinenie okrem iných aj XXXXX pre trestný čin ublíženia na zdraví podľa § 221 ods. 1 Tr. zák. č. 140/1961 Zb. a trestný čin výtržníctva podľa § 202 ods. 1 Tr. zák. č. 140/1961 Zb. spáchaných vo forme spolupáchateľstva podľa § 9 ods. 2 Tr. zák. č. 140/1961 Zb. na tom skutkovom základe, ako je uvedené vo výrokovej časti tohto uznesenia.

	Súčasťou spisového materiálu je úmrtný list zapísaný v knihe úmrtí Matričného úradu Nesluša, vo zväzku XXXXX, ročník XXXXX, strana XXXXX, por. č. XXXXX, z ktorého vyplýva, že obvinený XXXXX, nar. XXXXX, zomrel dňa XXXXX v Nesluši.

	Podľa §  215 ods. 1 písm. d) Tr. por. prokurátor zastaví trestné stíhanie, ak  je trestné stíhanie neprípustné podľa § 9.

	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Zo spisového materiálu vyplynulo, že obvinený XXXXX zomrel a teda v jeho ďalšom trestnom stíhaní, nie je možné pokračovať, nakoľko k takémuto postupu vznikla zákonná prekážka.

	Pre upresnenie uvádzam, že zastavenie trestného stíhania sa týka iba obvineného XXXXX, pričom úkony trestného konania voči ostatným obvineným pre uvedený skutok (XXXXX, XXXXX, XXXXX a XXXXX) budú realizované po nadobudnutí právoplatnosti tohto uznesenia, kedy bude vo veci meritórne rozhodnuté.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor